open-index/open-wikipedia-markdown huggingface dataset:
Telavin piirikunta

**Telavin piirikunta** () on piirikunta Kakhetin hallintoalueella Georgian itäosassa. Piirikunnassa on noin 38&nbsp;721 asukasta (2014) ja sen pinta-ala on 1&nbsp;095 neliökilometriä. Sen keskuspaikkakunta on Telavin kaupunki, joka on koko Kakhetin alueen pääkaupunki. Alazani-joki virtaa piirikunnan halki.

Telavin piirikunnassa on 24 kylää. Viininvalmistus on tärkeä elinkeino Telavin alueella: piirikunnan 42 tehtaasta 21:ssä valmistetaan viiniä.

## Nähtävyyksiä

Telavin piirikunnassa on runsaasti historiallisia nähtävyyksiä:

*Akhali Šuamtan kirkko ja kellotapuli 1500-luvun puolivälistä
*Dzveli Šuamtan kirkko 400–600-luvuilta
*Iqalton akatemia ja luostarikompleksi 500–1100-luvuilta
*Pyhän Šion kirkko keskiajalta ja Šios maranin linnoitus Iqalton kylässä
*Kondamianin kirkko 500–600-luvuilta Kisiskhevin kylän lähellä
*Saparisan kirkko 1100-luvulta Tsinandalin kylässä
*Tsinandalin kylä, kartano, historiallinen viinitila ja Aleksandre Tšavtšavadzen museo

Lisäksi Alaverdin luostari sijaitsee Akhmetan piirikunnassa muutaman kymmenen kilometrin päässä Telavin kaupungista.

## Lähteet

## Aiheesta muualla
Noot Seear

**Noot Seear** (oik. **Renata Seear**, s. 5. lokakuuta 1983 Vancouver, Kanada) on kanadalainen malli ja näyttelijä.

## Biografia
### Malliura

Seear aloitti malliuransa kotikaupungissaan vuonna 1996. Vuonna 1997 hän muutti New Yorkiin tarkoituksenaan kehittää uraansa eteenpäin. Seearin ensiesiintyminen catwalkilla tapahtui syyskuussa 1998 New Yorkin muotiviikoilla, missä olivat mukana myös Calvin Klein, Daryl K ja Ralph Lauren.

Seear on näyttäytynyt mainontakompanioissa kuten Chanel, Giorgio Armani, Kenzo Takada, Pantene Pro-V, Ralph Lauren Polo Jeans, Kenneth Cole, Neiman Marcus, Alberta Ferretti, Rolex ja Yves Saint-Laurent. Vuonna 1998 Seear oli mallina Yves Saint-Laurentin mainoksessa ja hän esitti Mona Lisaa, työ pohjautuu kuuluisan taiteilijan Leonardo da Vincin maalaukseen.

Seear on ollut joidenkin lehtien etukannessa, kuten *[[Elle]] Germany*, *Amica*, *D* ja *[[Vogue]] Nippon* ja kuvia ovat ottaneet muun muassa Patrick Demarchelier, Mario Sorrenti sekä Paolo Roversi. Hän on myös kävellyt runway-näytöksissä monille suunnittelijoille kuten Balenciaga, Lanvin, Karl Lagerfeld, Alexander Wang, Proenza Schouler, Ralph Lauren, Diane von Furstenberg, Givenchy, Chanel ja Alexander McQueen.

### Näyttelijän ura

Seear näytteli Heidiä vuonna 2009 ilmestyneessä elokuvassa *[[Twilight – Uusikuu]]*, joka on jatko-osa vuonna 2008 ilmestyneelle elokuvalle *[[Twilight – Houkutus]]*. Kyseiset elokuvat perustuvat Stephenie Meyerin luoman Houkutus-kirjasarjan ensimmäiseen ja toiseen osaan; *[[Houkutus]]* ja *[[Uusikuu (kirja)|Uusikuu]]*.

## Filmografia

## Aiheesta muualla
*
Al-Khor SC

**Al-Khor Sports Club** () on qatarilainen jalkapalloseura, joka perustettiin vuonna 1961. Sen kotistadion on Al-Khor Stadium, joka sijaitsee Khorissa. 

## Saavutukset
* **[[Qatarin Crown Prince Cup]]**: 2005
* **[[Sheikh Jassem Cup]]**: 2003

## Tunnettuja entisiä pelaajia
*  Youssef Rossi (2005–2008)
*  Kamel Zaïem (2009)
*  Rafik Saïfi (2009–2010)
*  Euzebiusz Smolarek (2011–2012)
*  Qasem Burhan
*  Abdelilah Fahmi
*  Qusay Munir
*  Mohammed Nasser
*  Rachid Rokki
*  Majdi Siddiq

## Entisiä valmentajia
* Laurent Banide
* László Bölöni
* Jean Fernandez
* Bertrand Marchand
* Alain Perrin
* Winfried Schäfer

## Aiheesta muualla
* Virallinen kotisivu
Fly or Die

**Fly or Die** on funk-/rock-yhtye N.E.R.D:in toinen studioalbumi, joka julkaistiin 23. maaliskuuta 2004.

## Taustatietoa
N.E.R.D. nauhoitti albumin vuonna 2003. Tätä albumi varten yhtye oli harjoitellut soittimien soittoa huolella, ja he pystyivät soittamaan myös keikoillaan. Chad Hugo kertoi MTV:lle: ”Olemme oppineet soittamaan soittimia hyvin. Itse soitan kitaraa ja Pharrell rumpuja. Viime kerralla, kun teimme In Search Of... -albumin rock-versiota emme osanneet soittaa kunnolla, joten pyysimme Spymob-yhtyeen apuun.”

## Kappaleet

## Singlet
* "She Wants to Move" (9. maaliskuuta 2004)
* "Maybe" (2004)
Radtšenko

**Radtšenko** () on kaupunkimainen taajama Tverin alueen Konakovon piirissä Venäjällä. Se sijaitsee Ivankovon tekojärven rannalla 42 kilometriä Tveristä kaakkoon. Taajaman kautta kulkee Moskovan ja Pietarin välinen M 10 -valtatie. Asukkaita on 1&nbsp;800 henkeä (vuonna 2009).

Asutuskeskus on syntynyt vuonna 1921 turvetuotannon kokeiluaseman (ven. *torfjanaja opytnaja stantsija*) rakentamisen yhteydessä. Kaupunkimaisen taajaman statuksen se sai vuonna 1939. Taajaman nimenä käytettiin lyhennettä TOS vuoteen 1965 saakka, jolloin se nimettiin turvetuotannon kehittäjän Ivan Radtšenkon muistoksi. Nykyään siellä on turvetuotannon tutkimuslaitos, konepaja ja museo.

## Lähteet
Libyan jalkapallomaajoukkue

**Libyan jalkapallomaajoukkue** edustaa Libyaa jalkapallon miesten maajoukkuekilpailuissa. Sitä hallinnoi Libyan jalkapalloliitto.

Libyan maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa joukkue on esiintynyt kaksi kertaa. Kotikisoissaan 1982 Libya saavutti hopeaa. Se voitti alkulohkonsa kukistettuaan Tunisian ja pelattuaan tasapelit Ghanaa ja Kamerunia vastaan. Välieräottelussa Libya voitti Sambian 2–1. Loppuottelu Ghanaa vastaan päättyi jatkoajan jälkeen 1–1, mutta Ghana voitti mestaruuden voitettuaan rangaistuspotkukilpailun maalein 7–6. Egyptin kisoissa 2006 Libya jäi alkulohkossaan viimeiseksi. Päiväntasaajan Guinean ja Gabonin isännöimissä 2012 kisoissa Libya oli alkulohkossaan kolmas karsiutuen jatkosta.

## Maailmanmestaruuskilpailut

*1930–1962 – *Ei osallistunut*
*1966 – *Vetäytyi*
*1970 – *Ei selviytynyt karsinnoista*
*1974 – *Ei osallistunut*
*1978 – *Ei selviytynyt karsinnoista*
*1982 – *Vetäytyi karsintojen aikana*
*1986 – *Ei selviytynyt karsinnoista*

*1990 – *Vetäytyi karsintojen aikana*
*1994 – *Hylättiin YK:n pakotteiden seurauksena*
*1998 – *Ei osallistunut*
*2002 – *Ei selviytynyt karsinnoista*
*2006 – *Ei selviytynyt karsinnoista*
*2010 – *Ei selviytynyt karsinnoista*

## Afrikan-mestaruuskilpailut

*1957–1965 – *Ei osallistunut*
*1968 – *Ei selviytynyt karsinnoista*
*1970 – *Ei osallistunut*
*1972 – *Ei selviytynyt karsinnoista*
*1974 – *Vetäytyi*
*1976–1980 – *Ei selviytynyt karsinnoista*
*1982 – Toinen sija 
*1984 – *Ei selviytynyt karsinnoista*
*1986 – *Ei selviytynyt karsinnoista*

*1988 – *Vetäytyi*
*1990 – *Vetäytyi*
*1992–1998 – *Ei osallistunut*
*2000–2004 – *Ei selviytynyt karsinnoista*
*2006 – 1. kierros
*2008 – *Ei selviytynyt karsinnoista*
*2010 – *Ei selviytynyt karsinnoista*
*2012 – 1. kierros
*2013 – *Ei selviytynyt karsinnoista*

## Päävalmentajat

## Lähteet
Egypti kesäolympialaisissa 1936

**[[Egypti]]** osallistui **[[Kesäolympialaiset 1936|Berliinin kesäolympialaisiin 1936]]** saavuttaen urheilulajeissa viisi mitalia, joista kaksi oli kultaisia, yksi hopeinen ja kaksi pronssisia. Kaikki Egyptin mitalit tulivat painonnostosta. Kisojen mitalitilastossa Egypti sijoittui 15. sijalle.

Egyptin joukkue koostui yhteensä 54 urheilijasta, jotka kaikki olivat miehiä.

## Mitalistit
### Kultaa
* Anwar Mesbah — Painonnosto, sarja 67,5 kg
* Khadr El Touni — Painonnosto, sarja 75 kg 

### Hopeaa
* Saleh Soliman — Painonnosto, sarja 60 kg 

### Pronssia
* Ibrahim Shams — Painonnosto, sarja 60 kg
* Ibrahim Wasif — Painonnosto, sarja 82,5 kg

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Cynthia Watros

**Cynthia Michele Watros** (s. 2. syyskuuta 1968 Lake Orion, Michigan, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa *[[Lost]]*, *[[The Drew Carey Show]]*, *[[Titus (televisiosarja)|Titus]]* ja *[[Guiding Light]]*.

## Ura
### Varhainen ura ja koulutus
Valmistuttuaan Lake Orion High Schoolista Watros kävi Macomb Community Collegen. Hän siirtyi Bostonin yliopistoon. Valmistumisensa jälkeen Watros muutti New Yorkiin ja sai Agnes Goochin roolin Broadway-musikaalista *[[Auntie Mame]]*. Hän esiintyi myös yhtenä Pigeon Sistersistä *The Odd Couplessa*.

### Televisioura
Watrosista tuli tunnetuksi roolista Annie Duttonina CBS:n saippuasarjassa *[[Guiding Light]]*, jossa hän näytteli vuodesta 1994 vuoteen 1998. Vuonna 1998 Watros sai Daytime Emmy -palkinnon roolistaan *Guiding Lightissa*.

Watros tunnetaan myös useista prime time -televisiorooleista.

Hän esiintyi Erin Fitzpatrickina televisiosarjassa *[[Titus (televisiosarja)|Titus]]* vuosina 2000–2002 ja sai tunnustusta komedianäyttelijänä. Kun *Titus* päättyi, Watros otti vastaan roolin Kellie Newmarkina televisiosarjassa *[[The Drew Carey Show]]* Christa Millerin sijaisena. Watros esitti roolia vuosina 2002–2004. 

Vuosina 2005–2006 Watros esiintyi ABC:n televisiosarjassa *[[Lost]]* psykologi Libby Smithinä, Oceanic Airlinesin lennon 815 takaosan selviytyjänä sarjan toisella tuotantokaudella. Libby poistui sarjasta tuotantokauden lopussa, mutta vieraili muutamaan otteeseen myöhemmissä jaksoissa muiden hahmojen näyissä ja hallusinaatioissa.

*Lostin* jälkeen vuonna 2006 Watros kuvasi pilottijakson CBS:än sarjaan nimeltä *My Ex-Life*. CBS ei kuitenkaan valinnut sarjaa esitettäväksi, kuten ei myöskään seuraavana vuonna sarjaa *The Rich Inner Life of Penelope Cloud*.

Vuosina 2013–2014 Cynthia näytteli *[[Video Game High School]]* -nettisarjan toisen ja kolmannen tuotantokauden jaksoissa.

## Yksityiselämä
Watros sairasti teini-iässä idiopaattista trombosytopeenistä purppuraa eli veren autoimmuunisairautta, joka vaati vuosien kemoterapian ja pernanpoiston. Hän on todennut, ettei hänellä ollut hiuksia, ja että hän painoi vain 45 kiloa sairauden takia.

Watros on naimisissa Curtis Gillilandin kanssa ja heillä on vuonna 2001 syntyneet kaksostytöt.

## Lähteet
Peter Patton

**Bethune Minet "Peter" Patton** (5. maaliskuuta 1876 &ndash; 1939) oli brittiläinen jääkiekkoilija ja urheiluvaikuttaja. Häntä pidetään Yhdistyneen kuningaskunnan kiekkoilun isänä ja miehenä, joka edesauttoi lajin leviämistä Eurooppaan. Hän lukeutui Kansainvälisen jääkiekkoliiton (IIHF) perustajajäseniin 1908 ja oli British Ice Hockey Associationin (BIHA) ensimmäinen puheenjohtaja 1914.  Olympiavoittaja Patton on sekä IIHF Hall of Famen että British Ice Hockey Hall of Famen jäsen.

## Lähteet
Harsokorennot

**Harsokorennot** (Chrysopidae) on verkkosiipisiin kuuluva hyönteisheimo. Siihen kuuluu maailmanlaajuisesti lähes 2000 lajia 85 eri suvussa.

Harsokorennot ovat luultavasti yleisimmin tavattu verkkosiipisten ryhmä. Ruumiin väri vaihtelee heleän vaaleanvihreästä, joka on heimolle tyypillinen väritys, ruskeaan. Verkkosilmät ovat usein kullanväriset, mistä heimon tieteellinen nimi juontaa juurensa. Siivet ovat kirkkaan läpinäkyvät ja levossa korento pitää niitä takaruumiin sivuilla. Tuntosarvet ovat pitkät. Aikuiset harsokorennot liikkuvat yöllä ja tulevat usein valolle. Niitä voikin löytää päiväsaikaan lepäämässä ulkovalojen ja ikkunoiden lähistöltä. Ne syövät lähinnä mettä ja siitepölyä, mutta tilaisuuden tullen myös kirvoja, punkkeja ja muita selkärangattomia. Käsiteltäessä korento voi erittää epämiellyttävää hajua.

Naaras munii öisin yksittäisiä munia, jotka sijaitsevat rihmamaisen varren päässä. Harsokorentojen toukat ovat liikkuvia petoja. Monien lajien toukat keräävät saalistamiensa hyönteisten tyhjiä kuoria takaruumiinsa karvoitukseen hämäten näin lintuja ja muita saalistajia. Koteloituessaan toukka tekee erittämästään silkistä kotelon ja kiinnittyy lehden alapinnalle.

Hyönteinen puree harvoin myös ihmistä. Purema vastaa mäkäräisen puremaa.

## Lajit Suomessa
Suomesta on tavattu 16 harsokorentolajia. Vuoden 2010 Suomen kansallisen uhanalaisarvioinnin mukaan yksikään laji ei ole uhanalainen, mutta kaksi lajia on luokiteltu silmälläpidettäviksi (NT) ja yksi laji jätettiin tuoreiden havaintojen puutteessa arvioimatta (NE).

Luettelo noudattaa lajien systemaattista järjestystä.

* kuhmuporhokorento *Nineta flava*
* sarviporhokorento *Nineta vittata*
* hämyporhokorento *Nineta inpunctata*
* ripsiharsokorento *Chrysotropia ciliata*
* rengasharsokorento *Chrysopa perla*
* hankaharsokorento *Chrysopa dorsalis*
* hietaharsokorento *Chrysopa abbreviata*
* pikkuharsokorento *Chrysopa dasyptera* NT
* halmeharsokorento *Chrysopa phyllochroma* NE
* ketoharsokorento *Chrysopa commata* NT
* pisamaharsokorento *Chrysopa pallens*
* viherpisamakorento *Dichochrysa prasina*
* sysipisamakorento *Dichochrysa ventralis*
* siroharsokorento *Peyerimhoffina gracilis*
* pihaharsokorento *Chrysoperla carnea*
* viiruharsokorento *Cunctochrysa albolineata*

## Lähteet

## Aiheesta muualla
*Laji.fi: Harsokorennot (Chrysopidae)
*iNaturalist: Harsokorennot (Heimo Chrysopidae)
*ITIS: Chrysopidae 
*Global Biodiversity Information Facility (GBIF): Chrysopidae 
*National Center for Biotechnology Information (NCBI): Chrysopidae (green lacewings), taxonomy 
*Tree of Life
Uuden-Seelannin rugby union -maajoukkue

**Uuden-Seelannin rugby union -maajoukkue**, lempinimeltään **All Blacks**, on Uuden-Seelannin kansallinen Rugby union -joukkue. Uusi-Seelanti on voittanut rubgyn maailmanmestaruuden kolmesti. Joukkue on maailman rankingissa toisena (tilanne toukokuussa 2020).

## Historia
Uuden-Seelannin maajoukkue pelasi ensimmäisen ottelunsa vuonna 1884 australialaista Cumberland Countya vastaan. Ensimmäisen maaottelunsa *All Blacks* pelasi Australiaa vastaan 1903 voittaen pistein 22–3. Kaksi vuotta myöhemmin joukkue teki kiertueen pohjoiselle pallonpuoliskolle häviten vain Walesille. Maaottelusarjan Etelä-Afrikkaa vastaan Uusi-Seelanti voitti ensimmäisen kerran 1956. Pisimmän maaotteluiden voittoputkensa, 17 ottelua, Uusi-Seelanti on saavuttanut vuosina 1965–1970. Britannian ja Irlannin yhteinen joukkue, British and Irish Lions, on voittanut maaottelusarjan Uutta-Seelantia vastaan vain 1971. Uusi-Seelanti puolestaan saavutti seitsemän vuotta myöhemmin ensimmäisen Grand Slaminsa, eli voitti samalla kiertueella sekä Englannin, Irlannin, Skotlannin että Walesin. Vuonna 1996 Uusi-Seelanti voitti ensimmäisen kerran vieraskentällä maaottelusarjan Etelä-Afrikkaa vastaan.

## Kansainväliset kisat
### Maailmanmestaruuskisat
Kaikkien aikojen ensimmäisten maailmanmestaruuskilpailujen 1987 loppuottelussa Uusi-Seelanti kukisti Ranskan pistein 29–9, vuoden 2011 finaalissa niin ikään Ranskan pistein 8–7 ja 2015 loppuottelussa Australian 34–17. Lisäksi joukkue on tullut toiseksi vuonna 1995, kolmanneksi vuosina 1991, 2003 ja 2019 sekä neljänneksi vuonna 1999.

### Tri-Nations ja The Rugby Championships
Uuden-Seelannin, Australian ja Etelä-Afrikan vuodesta 1996 pelaaman *Tri Nations*in – Argentiinan tultua mukaan 2012 The Rugby Championshipin – *All Blacks* on voittanut vuosina 1996, 1997, 1999, 2002, 2003, 2005, 2006, 2007, 2008, 2010, 2012, 2013, 2014, 2016, 2017 ja 2018. 

## Pelaajat

Varapelaajina loukkaantumisten varalta toimivat Tom Franklin sekä TJ Perenara.

## Haka

Uuden-Seelannin joukkue esittää perinteisesti haka-tanssin ennen jokaista ottelua. Ensimmäinen haka-tanssi esitettiin Englannissa 1889. Vuoteen 1975 asti tanssi esitettiin vain vierasotteluissa, mutta nykyisin se esitetään jokaisessa maajoukkueen ottelussa.

## Lähteet

## Aiheesta muualla

* Joukkueen viralliset sivut
Uusminimalismi

**Uusminimalismi**, **jälkiminimalismi** tai **postminimalismi** syntyi 1980–luvun postmodernismin kertaustyylien kaudella samanaikaisesti uusekspressionismin ja Neo-Geo–suuntausten kanssa. 

Minimalistiselle taiteelle on yleensä tyypillistä värien niukka käyttö. Postminimalismi pyrkii ylittämään minimalistisen matemaattisuuden, karuuden ja ankaruuden. Veistokset ovat kompakteja ja olennaisuuteen pyrkiviä, mutta värit saattavat olla kirkkaita ja muodot jossain määrin rönsyileviä, joskin pidättyviä. Suuntaus on usein läheinen arte poveralle, installaatiolle, videotaiteelle ja käsitetaiteelle.

Postminimalismi on 1980-luvulta alkaen vaikuttanut myös Suomessa. Esimerkiksi Kari Cavenin teokset ovat jälkiminimalistisia. 

Postminimalisteiksi on mainittu muun muassa Mona Hatoum, Eva Hesse, Damien Hirst, Anish Kapoor, Wolfgang Laib, Charles Ray, Rachel Whiteread ja Hannah Wilke. Jälkiminimalistisista säveltäjistä voidaan mainita Philip Glass.

## Kirjallisuutta
*
Seeing Sounds

**Seeing Sounds** on funk/rock yhtye N.E.R.D:in kolmas studioalbumi. Albumin tuotti Star Trak Entertainment and Interscope Records ja se julkaistiin 6. kesäkuuta 2008. Albumia myytiin ensimmäisellä viikolla 80,000 kappaletta, joten se sijoittui sijalle seitsemän Billboard 200 -listalla. Se sijoittui sijalle 20 Australian, Kanadan, Hollannin, Sveitsin ja Ison-Britannian listoilla. Albumin nimi *Seeing Sonuds* (suom. "Nähtävät äänet") viittaa synestesiaan.

## Kappaleet

## Arvostelut
* Allmusic: 
* Entertainment Weekly: B+
* Rolling Stone: 

## Listasijoitukset

## Lähteet
Intars Busulis

**Intars Busulis** (s. 2. toukokuuta 1978 Talsi, Latvian SNT, Neuvostoliitto) on latvialainen laulaja ja pasunisti. Busulis edusti Latviaa Eurovision laulukilpailussa 2009 kappaleella *Probka* sijoittuen semifinaalissa 19. eli viimeiselle sijalle 7 pisteellä. Hän on naimisissa ja hänellä on kaksi lasta.

## Diskografia
**Shades of Kiss* (2005)
**Kino* (2008)
**AKTs* (2010)
**CitāC* (2013)

## Lähteet

## Aiheesta muualla
*Intars Busuliksen virallinen sivusto
Painonnosto kesäolympialaisissa 1936

**[[Kesäolympialaiset 1936|Berliinin kesäolympialaisissa 1936]]** kilpailtiin painonnostossa viidessä eri painoluokassa, kaikki miehille. Egypti oli näiden olympialaisten paras painonnostomaa ottaen joka kolmannen jaossa olleen mitalin.

## Mitalistit

## Tulokset
### Höyhensarja (alle 60 kg)

### Kevytsarja (-67.5 kg)

### Keskisarja (-75 kg)

### Kevytraskassarja (-82.5 kg)

### Raskassarja (yli 82.5 kg)

## Mitalitaulukko

## Lähteet
*KOK:n olympiamitalistitietokanta
Rush Hour 3

**Rush Hour 3** on jatkoa elokuville *[[Rush Hour – Rankka pari]]* ja *[[Rush Hour 2]]*. *Rush Hour 3* ilmestyi vuonna 2007. Elokuvan on ohjannut, kuten aikaisemmatkin osat, Brett Ratner.

Juoni:

Poliisikaksikko Carter ja Lee seikkailee Pariisin turistinähtävyyksien keskellä yrittäessään suojella triadien salaisuudet tuntevan naisen henkeä.

## Näyttelijöitä
*Chris Tucker 
*Jackie Chan 
*Hiroyuki Sanada
*Yvan Attal 
*Zhang Jingchu 
*Noemie Lenoir 
*Roman Polański
*Youki Kudoh 
*Tzi Ma 
*Dana Ivey 
*Henry O. 
*Max Von Sydow

## Lähteet
* Virallinen sivusto 
* 
*
Karkuri (vuoden 1937 elokuva)

**Karkuri** (*You Live Only Once*) on Fritz Langin ohjaama yhdysvaltalainen rikoselokuva vuodelta 1937. Elokuvan pääosissa ovat Sylvia Sidney ja Henry Fonda.

Elokuva perustuu löyhästi rikoskaksikko Bonnie ja Clyden tositarinaan, ja se on monien samaa rakastavaiset karkumatkalla -teemaa käyttävien myöhempien elokuvien edeltäjä. Sitä voidaan pitää myös film noirin edeltäjänä. *Karkurissa* on ajalleen poikkeuksellisen paljon viittauksia väkivaltaan.

*Karkuri* kuvattiin marras-joulukuussa 1936. Ensi-iltansa se sai tammikuussa 1937, ja yleisön reaktio oli myönteinen, vaikkei aivan yhtä innostunut kuin Langin ensimmäisen ja edellisen Yhdysvaltain elokuvan *[[Kiihko (elokuva)|Kiihkon]]*. Elokuva oli merkittävä näyttelijä Henry Fondan uralle, josta tuli myöhemmin suuri tähti, samoin tuottaja Walter Wangerin uralle. Lang sai käytöksellään kuvauksissa ja ikävällä asenteellaan huonoa mainetta, jota hän oli saanut jo *Kiihkon* jälkeen.

*[[The New York Times]]in* kriitikot valitsivat *Karkurin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooliluettelo

## Lähteet
* 

### Viitteet

## Aiheesta muualla
* 
*
Karkuri

**Karkuri** voi viitata seuraaviin asioihin:
**[[Karkuri (vuoden 1933 elokuva)|Karkuri]]*, (*Dezertir*), Vsevolod Pudovkin ohjaama elokuva vuodelta 1933
**[[Karkuri (vuoden 1937 elokuva)|Karkuri]]*, (*You Live Only Once*), Fritz Langin ohjaama elokuva vuodelta 1937
**[[Karkuri (vuoden 1984 elokuva)|Karkuri]]*, (*Runaway*), Michael Crichtonin ohjaama elokuva vuodelta 1984
*Karkuri, hahmo Amalgam Comicsin sarjakuvissa
Igor Cukrov

**Igor Cukrov** (s. 6. kesäkuuta 1984) on kroatialainen laulaja, lauluntekijä, muusikko ja TV-henkilö. Hän edusti Kroatiaa Andrea Šušnjaran kanssa Eurovision laulukilpailussa 2009 kappaleella *Lijepa Tena*. Kilpailun finaaliin Cukrov selvisi tuomariäänten turvin ja sijoittui siinä lopulta 18:nneksi 45 pisteellä.

## Lähteet
23 Thalia

**23 Thalia** on Aurinkoa kiertävä asteroidi, joka kiertää Marsin ja Jupiterin välisellä pasteroidivyöhykkellä. Sen löysi John Russell Hind Lontoossa 15. joulukuuta 1852.

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on S-luokkaa (Tholenin luokitus ja SMASSII).

Asteroidi on nimetty kreikkalaisen mytologian Thaleia-muusan mukaan.

## Lähteet
*JPL Small-Body Database Browser: 23 Thalia 
* 
*Discovery Circumstances: Numbered Minor Planets (1)-(5000): Minor Planet Center  

### Viitteet
Psycho (vuoden 1998 elokuva)

**Psycho** on vuonna 1998 ensi-iltansa saanut elokuva, jonka on ohjannut Gus Van Sant. Se on uudelleenfilmatisointi Alfred Hitchcockin *[[Psyko (vuoden 1960 elokuva)|Psykosta]]* vuodelta 1960; elokuvat perustuvat Robert Blochin samannimiseen romaaniin. Van Sant käytti elokuvassaan vain vähäisin muutoksin samaa Joseph Stefanon käsikirjoitusta kuin Hitchcock, ja Bernard Herrmannin Hitchcockille säveltämä musiikki äänitettiin elokuvaa varten uudestaan. Sen orkestroivat Danny Elfman ja Steve Bartek. 

Elokuvan pääosissa nähdään Vince Vaughn ja Anne Heche. Elokuva kuvattiin 60 miljoonan dollarin budjetilla, mutta se tuotti vain 37 miljoonaa. Se sai myös pääosin kielteisiä arvosteluja, sillä Van Santin ohjauksen katsottiin kopioivan täysin alkuperäistä versiota. Uusintaversion sanottiin tästä syystä olevan merkityksetön, sillä se ei tarjonnut elokuvana mitään uutta. Vaikka eroja aiempaan *Psykoon* onkin, ne ovat usein hyvin pieniä.

## Näyttelijät

## Lähteet

## Aiheesta muualla
*
Ehdonalaisesti vapauteen

**Ehdonalaisesti vapauteen** (*You and Me*) on Fritz Langin ohjaama yhdysvaltalainen elokuva vuodelta 1938. Sen käsikirjoittivat Norman Krasna ja Virginia van Upp, ja pääosissa ovat Sylvia Sidney ja George Raft.

*Ehdonalaisesti vapauteen* lähti Krasnan alkuperäisestä ideasta. Lang kiinnostui aiheesta, jossa oli aineksia Bertolt Brechtin tapaan opettavaan näytelmään, *Lehrstückiin*. Elokuvasta tuli omalaatuinen Langille, sillä siinä oli paljon musikaalimaisia aineksia.

Elokuva oli Langin ensimmäinen varsinainen floppi.

## Näyttelijät

## Lähteet

## Aiheesta muualla
* 
*
Rupert Everett

**Rupert James Hector Everett** (s. 29. toukokuuta 1959 Norfolk, Englanti) on englantilainen näyttelijä.

Everett aloitti näyttelijänuransa 1980-luvun alussa. Hänen läpimurtoelokuva oli *[[Vakoojan tarina]]* (1984), jota pääosissa nähtiin myös muun muassa Colin Firth ja jonka näytelmäversiossa Everett oli näytellyt pari vuotta aikaisemmin. Hänen uransa muita tunnettuja elokuvia ovat muun muassa *Tähdenlento* (1987), *[[Kuka sanoo tahdon|Kuka sanoo tahdon?]]* (1997), *[[Ihanneaviomies]]* (1999) ja *[[William Shakespearen Kesäyön unelma]]* (1999). Tämän lisäksi hän on näytellyt runsaasti televisiossa, muun muassa Sherlock Holmesia televisioelokuvassa *Sherlock Holmes: Tapaus silkkisukka* (2004). Tämän lisäksi hän on ääninäytellyt elokuvissa *[[Villit Marjaset – elokuva|Villit marjaset]]* (2002), *[[Shrek 2]]* (2004), *[[Narnian tarinat: Velho ja leijona]]* (2005) ja *[[Shrek kolmas]]* (2007).

Rupert Everett on avoimesti homoseksuaali.

## Valikoitu filmografia
* *[[Vakoojan tarina]]* (Another Country, 1984)
* *[[Duetto yhdelle]]* (Duet for One, 1986)
* *[[Kultasankaiset silmälasit]]* (Gli occhiali d'oro, 1987)
* *[[Ystävyyden hinta]]* (The Right Hand Man, 1987)
* *[[Tähdenlento (elokuva)|Tähdenlento]]* (Heart of Fire, 1987)
* *[[Muukalaisia Venetsiassa]]* (The Comfort of Strangers, 1990)
* *[[Kadonnutta aikaa etsimässä (elokuva)|Kadonnutta aikaa etsimässä]]* (Remembrance of Things Fast, 1993)
* *[[Prêt-à-porter (elokuva)|Prêt-à-porter]]* (Prêt-à-Porter, 1994)
* *[[Hullu kuningas]]* (The Madness of King George, 1994)
* *[[Dunston – vallaton varas]]* (Dunston Checks In, 1996)
* *[[Kuka sanoo tahdon|Kuka sanoo tahdon?]]* (My Best Friend's Wedding, 1997)
* *[[Rakastunut Shakespeare]]* (Shakespeare in Love, 1998)
* *[[Ihanneaviomies]]* (An Ideal Husband, 1999)
* *[[William Shakespearen Kesäyön unelma]]* (A Midsummer Night's Dream, 1999)
* *[[Etsivä Gadget (elokuva)|Etsivä Gadget]]* (Inspector Gadget, 1999)
* *[[The Next Best Thing]]* (The Next Best Thing, 2000)
* *[[Tärkeintä on olla aito]]* (The Importance of Being Earnest, 2002)
* *[[Vallaton rakkaus]]* (Unconditional Love, 2002)
* *[[Sankareita ja vihollisia]]* (To Kill a King, 2003)
* *[[Petetty rakkaus]]* (A Different Loyalty, 2004)
* *[[Tähtisumua (vuoden 2007 elokuva)|Tähtisumua]]* (Stardust, 2007)
* *[[Tyttökoulu St. Trinian's]]* (St. Trinian's, 2007)
* *[[Hysteria (vuoden 2011 elokuva)|Hysteria]]* (Hysteria, 2011)

## Lähteet

## Aiheesta muualla

* 
* Rupert Everett NNDB:ssä
357 Ninina

**357 Ninina** on asteroidivyöhykkeen asteroidi, jonka löysi Auguste Charlois Ranskan Nizzassa 11. helmikuuta 1893. Asteroidin alkuperäinen tilapäinen nimi oli **1893 J**. Asteroidin läpimitta on 106,10 kilometriä ja kiertoaika 5,59 vuotta.

## Lähteet
*JPL Small-Body Database Browser: 357 Ninina (1893 J) 
*Discovery Circumstances: Numbered Minor Planets (1)-(5000): Minor Planet Center 

### Viitteet

## Aiheesta muualla
* JPL Small-Body Database Browser
Otto Rippert

**Otto Rippert** (22. lokakuuta 1869 Offenbach am Main – 18. tammikuuta 1940 Berliini, Saksa) oli saksalainen teatterinäyttelijä ja elokuvaohjaaja.

Rippert näytteli teattereissa Baden-Badenissa, Forstissa, Bambergissa ja Berliinissä. Ensimmäisen elokuvaroolinsa hän teki Baden-Badenissa 1906 ranskalaisyhtiö Gaumontille. Kuusi vuotta myöhemmin Ripperti palasi elokuviin roolilla elokuvassa *[[Titanic'in perikato]]*. Samaan aikaan hän teki myös ensimmäisen ohjaustyönsä.

Rippert oli Saksan tuotteliampia ohjaajia 1910-luvulla. Hänen merkittäviin teoksiinsa kuuluvat keinotekoisesta ihmisestä kertova *[[Homunculus]]*-sarja ja historiallinen elokuva *[[Mustasurma Florenzissa]]*, jonka käsikirjoittajana toimi Fritz Lang.

Rippert jätti ohjaamisen 1924 ja siirtyi leikkaajaksi. Nykyään hänen elokuvansa ovat lähes täysin kadonneet.
1405 Sibelius

**1405 Sibelius** on suomalaisen tieteilijä Yrjö Väisälän 12. syyskuuta 1936 Turussa löytämä asteroidi. Se on nimetty Suomen kansallissäveltäjä Jean Sibeliuksen mukaan. Se kiertää Aurinkoa asteroidien päävyöhykkeellä Marsin ja Jupiterin välissä. Asteroidin tilapäinen nimi oli **1936 RE**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on .

## Katso myös
* Luettelo Yrjö Väisälän löytämistä asteroideista

## Lähteet
* 1405 Sibelius JPL Small-Body Database Browserissa 
*Discovery Circumstances: Numbered Minor Planets (1)-(5000): Minor Planet Center 

### Viitteet
Liechtenstein kesäolympialaisissa 1936

**[[Liechtenstein]]** osallistui ensimmäistä kertaa olympiakisoihin **[[Kesäolympialaiset 1936|Berliinin kesäolympialaisissa 1936]]**. Maan joukkue koostui kuudesta miesurheilijasta, jotka kilpailivat yleisurheilussa, pyöräilyssä ja ammunnassa. Mitaleille asti liechtensteinilaiset eivät kuitenkaan yltäneet.

## Joukkue
### [[Yleisurheilu kesäolympialaisissa 1936|Yleisurheilu]]
*Xaver Frick &mdash; 100 m ja 200 m, karsiutui alkuerissä.
*Oskar Ospelt &mdash; 100 m ja kiekonheitto, karsiutui alkuerissä/karsinnassa.

### [[Pyöräily kesäolympialaisissa 1936|Pyöräily]]
*Adolf Schreiber &mdash; maantieajo, yksilökilpailu

### [[Ammunta kesäolympialaisissa 1936|Ammunta]]
*Augustin Hilti &mdash; 50 m vapaapienoiskivääri, makuu. Lopputuloksissa 44:s.
*Rudolf Jehle &mdash; 50 m vapaapienoiskivääri, makuu. Lopputuloksissa 61:s.
*Rudolf Senti &mdash; 50 m vapaapienoiskivääri, makuu. Lopputuloksissa 63:s.

## Lähteet
*Kesäolympialaisten 1936 virallinen raportti
Rolando

**Rolando Jorge Pires da Fonseca**, joka tunnetaan paremmin nimellä **Rolando** (s. 31. elokuuta 1985 São Vicente, Kap Verde) on portugalilainen jalkapalloilija, pelipaikaltaan keskuspuolustaja. Hän edustaa ranskalaista Marseillea.

## Seurajoukkueura
Rolando aloitti ammattilaisuransa lissabonilaisjoukkue Belenensesin riveistä, jonka junioreissa hän oli myös pelannut. Ensiesiintymisensä pääsarjassa hän teki 28. elokuuta 2004 kotiottelussa Marítimoa vastaan. Rolando pelasi debyytissään täydet 90 minuuttia ja teki yhden maalin. Tulevina kausin hän nousi joukkueensa puolustuksen tukihahmoksi. Viimeisellä kaudellaan 2007–2008 hän pelasi 30 ottelua, kun joukkue sijoittui sarjassa kahdeksanneksi.

15. huhtikuuta 2008 Porto vahvisti, että Rolando siirtyy joukkueeseen nelivuotisella sopimuksella. Ensimmäisellä kaudellaan Rolando nousi nopeasti joukkueen pelaavaan kokoonpanoon.

30. tammikuuta 2013 hän siirtyi lainasopimuksella Napoliin.

## Maajoukkueura
Kapverdeläissyntyinen Rolando muutti Portugaliin 15-vuotiaana ja sai maan kansalaisuuden vuotta myöhemmin. Näin hän päätti edustaa jatkossa Portugalia. Valintansa jälkeen hän nousi lähes heti Portugalin alle 21-vuotiaiden maajoukkueeseen.

11. helmikuuta 2009 Rolando teki ensiesiintymisensä Portugalin maajoukkueessa ystävyysottelussa Suomea vastaan.

## Lähteet

## Aiheesta muualla
* Esittely zerozero.com -sivustolla
KSK Beveren

**Koninklijke Sportkring Beveren** eli KSK Beveren on belgialainen jalkapalloseura Beverenistä. Joukkue on voittanut Jupiler leaguen kahdesti (1978–1979 sekä 1983–1984) sekä Belgian cupin kahdesti (1977–1978 sekä 1982–1983).

## Aiheesta muualla
* Viralliset kotisivut
Beveren

**Beveren** on kunta Itä-Flanderissa, Belgiassa. Kunnassa on 45&nbsp;887 (1.1.2008) asukasta 150,18 km² kokoisella alueella.

## Aiheesta muualla

* Viralliset kotisivut
Hans Janowitz

**Hans Janowitz** (2. joulukuuta 1890 Poděbrady, Böömi, Itävalta-Unkari – 25. toukokuuta 1954 New York, Yhdysvallat) oli böömiläissyntyinen saksalainen kirjailija.

Janowitz tutustui ensimmäisen maailmansodan jälkeen Carl Mayeriin, joka jakoi Janowitzin pasifistisen maailmankuvan. He suunnittelivat tämän pohjalta elokuvakäsikirjoituksen, joka tunnetaan nykyään nimellä *[[Tri Caligarin kabinetti]]*. Elokuvasta tuli Robert Wienen ohjauksessa kauhuelokuvan klassikko. Fritz Lang muokkasi elokuvan käsikirjoitusta sen verran, että Janowitz ja Mayer protestoivat muutoksia.

Janowitz kirjoitti seuraavaksi kaksi elokuvaa F. W. Murnaulle. Hän jättäytyi elokuva-alalta jo vuonna 1922 ja siirtyi öljyteollisuuden pariin.

## Filmografia
**[[Tri Caligarin kabinetti]]* (*Das Cabinet des Dr. Caligari*, 1920)
**[[Der Januskopf]]* (1920)
**[[Elämän sirkus]]* (*Zirkus des Lebens*, 1921)
**[[Die Schwarze Pantherin]]* (1921)
**[[Roswolskyn rakastajatar]]* (*Die Geliebte Roswolskys*, 1921)
**[[Salakuljettajamadonna]]* (*Marizza*, 1922)

## Lähteet

## Aiheesta muualla
*
*
Sara Jean Underwood

**Sara Jean Underwood** (s. 26. maaliskuuta 1984 Portland, Oregon) on yhdysvaltalainen valokuvamalli, televisiojuontaja ja Playboy-tyttö.

Underwood oli Playboyn heinäkuun 2006 *Playmate of the Month* ja vuoden 2007 *[[Luettelo Playmate of the Year -voittajista|Playmate of the Year]]*.

Underwood toimi G4-kanavalla tekniikkaan keskittyvän *Attack of the Show!* sarjan juontajana.

Lisäksi Underwood on esiintynyt elokuvissa. Hän esiintyi muutaman muun Playboy-mallin kanssa elokuvassa *[[Epic Movie]]*, jossa he näyttelivät merirosvoja. Vuonna 2009 Underwood osallistui kahdeksanteen Naisten ninjasoturi-kisaan päästen toiselle kierrokselle.

## Filmografia

## Lähteet

## Aiheesta muualla

* 
* 
*
John Whitehead

**John Whitehead** on/on ollut seuraavien henkilöiden nimi:

*John Whitehead, brittiläinen tutkimusmatkailija
*John Whitehead, yhdysvaltalainen laulaja
*John Whitehead, brittiläinen kriketinpelaaja
*John Whitehead, Uuden-Seelannin entinen valtiovarainministeri
*John Whitehead, entinen Liverpool F.C:n pelaaja
*John Whitehead, yhdysvaltalainen baseballinpelaaja
*John Whitehead, yhdysvaltalainen amerikkalaisen jalkapallon valmentaja
*John Whitehead, irlantilainen teologi
*John C. Whitehead, yhdysvaltalainen pankkiiri ja virkamies.
Jonathan Richman

**Jonathan Richman** (s. 16. toukokuuta 1951 Natick, Massachusetts, Yhdysvallat) on yhdysvaltalainen laulaja, kitaristi ja lauluntekijä.

## Elämäkerta

Richman aloitti soittamisen ja säveltämisen 1960-luvun puolivälissä. Vuonna 1969 hän muutti Velvet Undergroundin (ehkä tärkein musiikillinen esikuva) kotikaupunkiin New Yorkiin, jossa hän yöpyi ensimmäiset kaksi viikkoa yhtyeen managerin sohvalla. Hän työskenteli sekalaisissa töissä ja yritti luoda musiikkiuraa, mutta epäonnistuttuaan palasi Bostoniin.

Bostonissa Richman perusti vuonna 1970 The Modern Lovers -yhtyeen. Vuonna 1972 yhtye teki Los Angelesissa demonauhoituksia John Calen johdolla, mutta nauhoituksista ja esiintymisistä huolimatta levytyssopimusta ei tullut. Yhtye hajosi vuonna 1973. Pienen tauon jälkeen Richman alkoi valmistella soolotöitään ja kokosi samalla nimellä yhtyeen uusista muusikoista. Alkuperäiset demonauhat julkaistiin vuonna 1976 albumina *[[The Modern Lovers (levy)|The Modern Lovers]]*, ja seuraavana vuonna ilmestyi uuden yhtyeen kanssa äänitetty *[[Jonathan Richman and the Modern Lovers]]*.

Richmanin kulttisuosio on kestänyt läpi vuosikymmenten. Viime vuosina hänen näkyvyyttään ovat kasvattaneet useat vierailut Conan O'Brienin show'ssa sekä rooli elokuvassa *[[Sekaisin Marista]]*. Richmania on myös toisinaan kutsuttu punkin kummisedäksi, ja hän onkin innoittanut monia artisteja ja yhtyeitä.

## Diskografia
### The Modern Lovers

**[[The Modern Lovers (levy)|The Modern Lovers]]* (1976)
**[[The Original Modern Lovers]]* (1981)

### Jonathan Richman and the Modern Lovers

**[[Jonathan Richman and the Modern Lovers]]* (1976)
**[[Rock 'n' Roll with the Modern Lovers]]* (1977)
**[[Modern Lovers 'Live']]* (1977)
**[[Back in Your Life]]* (1979)
**[[Jonathan Sings!]]* (1983)
**[[Rockin' & Romance]]* (1985)
**[[It's Time For]]* (1986)
**[[Modern Lovers 88]]* (1988)

### Jonathan Richman

**[[Beserkley Chartbusters Vol. 1]]* (kokoelma, 4 laulua) (1975)
**[[Jonathan Richman (levy)|Jonathan Richman]]* (1989)
**[[Jonathan Goes Country]]* (1990)
**[[Having a Party with Jonathan Richman]]* (1991)
**[[I, Jonathan]]* (1992)
**[[¡Jonathan, Te Vas a Emocionar!]]* (1994)
**[[You Must Ask the Heart]]* (1995)
**[[Surrender to Jonathan]]* (1996)
**[[I'm So Confused]]* (1998)
**[[Radio On/Stop And Shop With The Modern Lovers (2 on 1)]]* (1998)
**[[Her Mystery Not of High Heels and Eye Shadow]]* (2001)
**[[Not So Much to Be Loved as to Love]]* (2004)
**[[Because Her Beauty Is Raw and Wild]]* (2008)
**[[¿ A qué venimos sino a caer ?]]* (2008)
* *O Moon, Queen of Night on Earth* (2010)
* *Ishkode! Ishkode!* (2016)

## Lähteet

## Aiheesta muualla

*Modern Loversista Ylen sivuilla
*Jonathan Richmanin levy-yhtiö
Zazan kieli

**Zaza**, joskus myös **zazaki**, on itäisessä Anatoliassa Eufrat- ja Tigris-jokien välillä puhuttu indoeurooppalainen kieli. Se kuuluu iranilaisen kielihaaran luoteisryhmään. Zazan sukukieliä ovat kurdi, persia ja belutši. Se jakaantuu pohjoiseen ja eteläiseen zazaan. Kielellä on 1,64 miljoonaa puhujaa. 

Zazan kieli on todennäköisesti peräisin Pohjois-Iranista.

Kieltä kirjoitetaan latinalaisin aakkosin. 1850-luvulla alettiin myös käyttää arabialaista kirjaimistoa, mutta etenkin zazankieliset diasporat Ruotsissa, Saksassa ja Ranskassa alkoivat käyttää latinalaisia aakkosia 1980-luvulla.

## Lähteet
* Zaza People and Zazaki Literature 
* Zaza history and Zazaki language 
* Only Zazaki news 
* Kotoistus, kielten nimet 
* Zaza-sivusto  

### Viitteet
Lihaa ja verta

**Lihaa ja verta** (, tyyliteltynä **Flesh+Blood**, televisioesityksessä käytetty myös nimeä **Tuliset miekat**), on vuonna 1985 ensi-iltansa saanut Paul Verhoevenin ohjaama elokuva. Elokuvan tapahtumat sijoittuvat vuoden 1501 Eurooppaan.

## Näyttelijät

Lähde: 

## Lähteet
Flesh and Blood

**Flesh and Blood** voi viitata ainakin seuraaviin:

;Musiikki
* *[[Flesh and Blood (Roxy Musicin albumi)]]*, 1980
* *[[Flesh & Blood (albumi)|Flesh & Blood (Poisonin albumi)]]*, 1990
* *[[Flesh & Blood (Whitesnaken albumi)]]*, 2019

;Televisio
* *[[Lihaa ja verta]]* (*Flesh and Blood*, televisioesityksessä suomeksi *Tuliset miekat*), elokuva vuodelta 1985.
Yanmar

**Yanmar Co., Ltd** on japanilainen yhtiö, joka on erikoistunut koneiden valmistukseen ja myyntiin. Yhtiö valmistaa muun muassa maatalouskoneita ja veneiden moottoreita. Yhtiö on perustettu vuonna 1912. Pääkonttori sijaitsee Osakassa, Japanissa. Vuonna 2007 yrityksessä oli 15&nbsp;365 työntekijää.

## Tuotteet
*Dieselmoottorit
*Raskas laitteisto
*Vesivoima
*Venemoottori Yanmar 2GM20

## Lähteet

## Aiheesta muualla

*Yanmarin sivusto 
*Yanmar American Corporationin sivut
*Yanmarinen sivut
Tert-butyylihydroperoksidi

**Tert-butyylihydroperoksidi** (C4H10O2) on orgaaninen peroksidi, jota käytetään hapettimena ja muovien valmistuksessa polymeraatioreaktion heräteaineena sekä muovien kovettajana. Aine myydään usein 70-prosenttisena vesiliuoksena.

## Ominaisuudet
Huoneen lämmössä tert-butyylihydroperoksidi on väritön neste. Se on voimakas hapetin ja reagoi siksi hyvin herkästi, erityisesti helposti pelkistävien aineiden kanssa. Aine on palavaa ja muodostaa myös herkästi räjähtäviä seoksia.  Aine liukenee orgaanisiin liuottimiin ja sekoittuu veden kanssa.

## Valmistus
Tert-butyylihydropeorksidia valmistetaan isobutaanista. Isobuteenissa monesti epäpuhtautena oleva isobuteeni poistetaan käsittelemällä seosta sopivissa olosuhteissa niin, että isobuteeni oligomerisoituu. Jäljelle jäänyt isobutaani erotetaan tislaamalla ja hapetetaan tert-butyylihydroperoksidiksi atomaarisella hapella.

## Turvallisuus
Tert-butyylihydroperoksidi on ärsytystä aiheuttava ja syövyttävä aine. Hengitettynä aine aiheuttaa yskää ja hengitysvaikeuksia ja suurina pitoisuuksina myös keuhkovaurion. Nieltynä aine voi syövyttää ruokatorvea ja aiheuttaa pahoinvointia. Silmiin tai iholle joutuessaan tert-butyylihydroperoksidi voi aiheuttaa vakaviakin syövytysvammoja. Yhdiste on erityisesti veden eliöstölle haitallista.. Aineen on todettu aiheuttavan geenimutaatioita muun muassa *[[Drosophila]]*-suvun kärpäsille.

## Lähteet
Jalkaväkirykmentti 61 (jatkosota)

**Jalkaväkirykmentti 61** oli Vaasan ruotsinkielisessä suojeluskuntapiirissä muodostettu ruotsinkielinen rykmentti, joka muun muassa osallistui Kannaksen torjuntataisteluihin kesällä 1944. Rykmentti perustettiin reservirykmenttinä. Rykmenttiin sijoitettiin myös ruotsalaisia vapaaehtoisia. Myös rykmentin kolmannen pataljoonan komentajana toimi ruotsalainen vapaaehtoinen, majuri Sven Hedengren. Suurhyökkäyksen aikana rykmentin komentajana toimi everstiluutnantti Alpo Marttinen. JR 61 saavutti mainetta Tienhaaran taistelussa 22. - 25. kesäkuuta 1944 saavuttamallaan torjuntavoitolla.

## Komentajat
* jääkärieversti Martin Berg kesäkuu 1941 - 22.9.1941
* everstiluutnantti Nils Roos 22.9.1941 - 30.10.1942
* everstiluutnantti (eversti 23.6.1944) Alpo Marttinen 30.10.1942 - 7.10.1944
* majuri Rudolf Renvall 7. - 24.10.1944
* majuri Rudolf Lagerbohm 24.10.1944 -

## Katso myös
* Etulinjan edessä
* Harry Järv
* Tor Högnäs

## Lähteet
*
*

### Viitteet
Mandelstamin muuttujat

**Mandelstamin muuttujat** ovat kinemaattisia muuttujia, jotka ovat Lorentz-invariantteja (inertiaalikoordinaatistosta riippumattomia). Ne kuvaavat kahden elastisesti törmäävän hiukkasen energioita ja liikemääriä. Elastisuus tarkoittaa sitä, että kokonaisenergia ja -liikemäärä pysyvät samoina ennen ja jälkeen törmäyksen.

## Matemaattinen muotoilu

Mandelstamin muuttujia kuvataan kirjaimilla *s*, *t* ja *u*:

:s = (p_1 + p_2)^2 = (p_3 + p_4)^2 \,\! 

:t = (p_1 - p_3)^2 = (p_2 - p_4)^2 \,\! 

:u = (p_1 - p_4)^2 = (p_2 - p_3)^2 \,\! ,

missä p_1 ja p_2 ovat törmäävien hiukkasten neliliikemäärät ja p_3 ja p_4 ovat hiukkasten neliliikemäärät törmäysten jälkeen. Mandelstamin muuttujien summa on sama kuin törmäävien ja sironneiden hiukkasten massojen neliöiden summa

:s + t + u = m_1^2+m_2^2+m_3^2+m_4^2.

Kun törmäystä tarkastellaan massakeskipistekoordinaatistosta, niin *s*:n neliöjuuri tulkitaan hiukkasten kokonaisenergiaksi

:\sqrt{s} = E_1^* + E_2^* = E_{\text{tot}}^*,

missä E_1^* ja E_2^* ovat törmäävien hiukkasten energiat ja yläindeksissä oleva *-merkki tarkoittaa sitä, että energia on massakeskipiste-energia. Vaihtoehtoinen tapa tarkastella tilannetta on käyttää laboratoriokoordinaatistoa, jossa siis toinen hiukkanen on koordinaatiston origossa ja sen tulkitaan olevan paikallaan.

## Lähteet
Jesse James – suuri seikkailija

**Jesse James – suuri seikkailija** (engl. *Jesse James*) oli Henry Kingin ohjaama yhdysvaltalainen lännenelokuva vuodelta 1939. Elokuva perustuu löyhästi Jesse Jamesin elämään. Sen pääosassa Jesse Jamesina on Tyrone Power ja Frank Jamesia esittää Henry Fonda.

Fritz Lang ohjasi elokuvalle myöhemmin jatko-osan *[[Frank Jamesin paluu]]*, ja Nicholas Ray teki uusintaversion elokuvasta vuonna 1957 nimellä *[[Jesse James (elokuva)|Jesse James]]*, jossa nimiosaa esitti Robert Wagner.

American Humane Association alkoi valvoa eläinten kohtelua elokuvien tekemisessä, kun tämän elokuvan kuvauksissa yksi hevonen kuoli, kun sillä ratsastettiin alas jyrkänteeltä jonka alla oli järvi. Hevonen ei kuitenkaan kuollut putoamisen aiheuttamiin vammoihin, vaan hukkumiseen putoamisen aiheuttaman pelästymisen seurauksena.

## Näyttelijät

## Lähteet

## Aiheesta muualla
* 
*
Guatemalan jalkapallomaajoukkue

**Guatemalan jalkapallomaajoukkue** edustaa Guatemalaa jalkapallon miesten maajoukkuekilpailuissa. Sitä hallinnoi Guatemalan jalkapalloliitto.

Guatemalan maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Guatemala on esiintynyt kolme kertaa. Méxicon kisoissa 1968 se selviytyi kahdeksan parhaan joukkoon. Alkulohkon otteluissa joukkue voitti Tšekkoslovakian 1–0 ja Thaimaan 4–1 sekä hävisi Bulgarialle 1–2 sijoittuen lohkossa toiseksi. Puolivälieräottelussa Guatemala hävisi Unkarille 0–1. Montréalissa 1976 Guatemala pelasi tasapelit Israelia (0–0) ja Meksikoa (1–1) vastaan sekä hävisi Ranskalle 1–4 pudoten jatkosta alkulohkon jälkeen. Soulin kisoissa 1988 Guatemala hävisi kaikki kolme otteluaan: Italialle maalein 2–5, Irakille 0–3 ja Sambialle 0–4.

Guatemalan maajoukkue on voittanut kerran Concacafin mestaruusturnauksen, Hondurasin kisoissa 1967. Se voitti kuuden joukkueen loppusarjassa neljä ottelua ja pelasi yhden tasapelin. Ratkaisuottelussa joukkue voitti toiseksi sijoittuneen Meksikon 1–0. Guatemala on saavuttanut maanosan mestaruuskilpailuissa lisäksi hopeaa kotikisoissaan 1965, jolloin mestaruuden voitti Meksiko, sekä 1969, jolloin turnauksen voitti isäntämaa Costa Rica. Neljänneksi Guatemala on sijoittunut 1989 ja 1996CONCACAF Championship, Gold Cup 1996 www.rsssf.com . Pan Amerikan kisoissa Guatemala on saanut hopeaa 1983. UNCAF Nations Cupin se on voittanut 2001, sijoittunut toiseksi 1995, 1997, 1999 ja 2003 sekä kolmanneksi 1991, 2005 ja 2007.  

## Maailmanmestaruuskilpailut
*1930–1954 – *Ei osallistunut*
*1958–1962 – *Ei selviytynyt karsinnoista*
*1966 – *Ei osallistunut*
*1970–2010 – *Ei selviytynyt karsinnoista*

## CONCACAFin mestaruuskilpailut
*1963 – *Ei selviytynyt karsinnoista*
*1965 – Toinen
*1967 – **Mestari**
*1969 – Toinen
*1971 – *Ei selviytynyt karsinnoista*
*1973 – Viides
*1977 – Viides
*1981 – *Ei selviytynyt karsinnoista*
*1985 – 1. kierros
*1989 – Neljäs

## CONCACAF Gold Cup
*1991 – 1. kierros
*1993 – *Ei osallistunut*
*1996 – Neljäs 
*1998 – 1. kierros
*2000 – 1. kierros
*2002 – 1. kierros
*2003 – 1. kierros
*2005 – 1. kierros
*2007 – Puolivälierät
*2009 – *Ei selviytynyt karsinnoista*

## Lähteet

## Aiheesta muualla
*Guatemalan jalkapalloliiton sivusto
Orvar Nilsson

**Orvar Nilsson** (20. huhtikuuta 1919 – 21. joulukuuta 2008 Halmstad, Ruotsi) oli ruotsalainen sotilas, joka osallistui vapaaehtoisena sekä talvi- että jatkosotaan.

Orvar Nilsson valitsi jo nuorena sotilasuran. Hän osallistui ruotsalaisen vapaaehtoispataljoonan mukana talvisotaan Sallan rintamalla. Talvisodan jälkeen hän jatkoi opiskelua kadettikoulussa ja valmistui vänrikiksi. 1943 hän liittyi Suomen armeijan ruotsalaiseen vapaaehtoisjoukkoon. Talin–Ihantalan taistelussa luutnantti Nilsson oli Jalkaväkirykmentti 13:a jääkärijoukkueen johtaja. Joukkue koostui kokonaan ruotsalaisista vapaaehtoisista.

Sodan jälkeen Nilsson palasi Ruotsin armeijan palvelukseen. Hän toimi useissa eri tehtävissä, palveli myös YK-joukoissa ja yleni everstiluutnantiksi. Uudesta julkisesta arvostuksesta kertoo Orvar Nilssonin 2003 saama henkilökohtainen tunnustus sekä Suomen ja Ruotsin valtiovallan asennoituminen jatkosodan aikaiseen ruotsalaisten vapaaehtoisten osallistumiseen:

Nilsson kirjoitti kokemuksistaan kirjan *Suomen asiasta tuli omani*, joka julkaistiin 2003. Hän oli yksi elokuvan *[[Tali-Ihantala 1944]]* henkilöistä. Elokuvassa Nilssonia esitti Jesper Malm. 

## Palkinnot ja tunnustukset
*Suomen Valkoisen Ruusun ritarikunnan ensimmäisen luokan ritari 2000
*Vapaudenristi II lk. miekoin 2003

## Teokset
**Krigsminnen*, Meijels Bokindustri, 1945.
**Liten bricka i stort spel*. Grafika, 1983. .
*

## Lähteet
Sami Parttimaa

**Sami Parttimaa** (s. 18. syyskuuta 1975 Haapajärvi) on pesäpalloilija, joka edusti viimeksi Superpesiksessä pelaavaa Vimpelin Vetoa kesällä 2012. Ennen tuloaan Vimpeliin Parttimaa pelasi Oulun Lipossa. Haapajärven Pesä-Kiilojen kasvatti Parttimaa pelaa sisäpelissä yleensä vaihtajana numeroilla 3 ja 4. Hän on tunnettu kovista pompuistaan. Ulkokentällä Parttimaan pelipaikka on polttolinja. Parttimaa on ammatiltaan järjestelmäasiantuntija.

Parttimaa on pelannut Superpesiksessä 507 ottelua, joissa hän on lyönyt 99 juoksua, tuonut 350 sekä tehnyt kärkilyöntejä 2276. Hän on pelannut kerran Itä–Länsi-ottelussa.

## Saavutukset
### Pelaajana
* 2 SM-hopeaa: 2011, 2012
* 1 SM-pronssi: 2000
* 1 Itä–Länsi-ottelu: 2000

## Lähteet
* Parttimaan esittely Superpesiksen sivuilla 
* Sami Parttimaa Lipon kotisivuilla 
*

### Viitteet
Frank Jamesin paluu

**Frank Jamesin paluu** (engl. *The Return of Frank James*) on Fritz Langin ohjaama yhdysvaltalainen lännenelokuva vuodelta 1940. Se on jatko-osa Henry Kingin ohjaamalle elokuvalle *[[Jesse James – suuri seikkailija]]*. Elokuvan on käsikirjoittanut Sam Hellman ja nimiosassa Frank Jamesina on Henry Fonda.

## Tuotanto ja vastaanotto
*Frank Jamesin paluun* esituotanto alkoi syyskuussa 1939, jolloin elokuvan *Jesse James – suuri seikkailija* käsikirjoittanut Nunnally Johnson teki ensimmäisiä luonnoksia tarinasta. Käsikirjoittajaksi tuli myöhemmin Sam Hellman.

Langin palkkaaminen ohjaajaksi aiheutti roolijaossa ongelmia. Langin ja Henry Fondan välit olivat tulehtuneet elokuvan *[[Karkuri (vuoden 1937 elokuva)|Karkuri]]* kuvauksissa. Lang sai suostuteltua Fondan kuitenkin mukaan elokuvaan. Muihin rooleihin palkattiin monia edellisen elokuvan näyttelijöitä toistamaan roolinsa. Gene Tierney teki elokuvassa ensiesiintymisensä valkokankaalla toimittajana, joka rakastuu Frank Jamesiin.

Elokuvan tuotanto alkoi huhtikuussa 1940, ja sitä kuvattiin 45 päivää. Viimeiset kuvaukset olivat kesäkuussa. Kuvauksia varten pystytettiin lavasteita Bishopin ja Sonoran kaupunkeihin. Foxin studioiden lavasteissa kuvattiin kohtaukset, jotka sijoittuivat Omahaan.

*Frank Jamesin paluu* tuli ensi-iltaan elokuussa 1940. Se menestyi hyvin lippuluukuilla ja sai positiivisia arvosteluita kriitikoilta. 

## Juoni

Frank James on elokuvassa vetäytynyt eläkkeelle epäonnistuneen ryöstön jälkeen. Hän käyttää nimeä Ben Woodsen ja viljelee maata Missourissa kahden ystävänsä kanssa. Frank James saa tietää, että Robert Ford on tappanut raukkamaisesti hänen veljensä ampumalla selkään. Frank antaa lain hoitaa asian. Kun paljustuu, että Ford on vapautettu kuolemantuomiostaan Frank lähtee kostamaan veljensä puolesta.

## Rooliluettelo

## Lähteet
*
*

### Viitteet

## Aiheesta muualla
*
*
The Boy Does Nothing

**The Boy Does Nothing** oli Alesha Dixonin ensimmäinen single albumilta *[[The Alesha Show]]*. Hän on esittänyt livenä kappaleen suomalaisessa Huuma-viihdeohjelmassa.

Kappale nousi Suomen virallisen listan toiselle sijalle.

## Lähteet